Playa Meetup | Tumblr
Meetups / Playa Date:Saturday, December 8th, 2012 (2 years ago)Time:3:30 pmVenue:Playa Address:HuascoOrganizer:c-l-a-s-s-y-t-o-u-c-hDiscussView announcementc-l-a-s-s-y-t-o-u-c-hMeetup organizer2 people attendednycescortgirlswigsmonster Hyundai se Kona ŉ lekker kruismodel | Maroela Media
Wat presies is ŉ kruismodel? Vat ŉ klein na mediumgrootte luikrug, pomp hom op na so 2.5 bar, gee vir hom hoër vering en oulike stilering … en siedaar. Hyundai het twee kruismodelle tans in die mark: die Creta en die Kona. Die Creta het ŉ aangename maar konserwatiewe stilering. Dit het ŉ gaping in die mark gelaat vir ŉ interessante ontwerp – dis die Kona.
Met die oogopslag is die Kona ŉ mooi voertuig. Die stilering is nie vir almal nie, maar vir dié wat iets anders soek, is dit goed. Die binneruim is verbasend goed vir my. Die bougehalte, kwaliteit en luukshede is regtigwaar uit die boonste rakke.
Die Kona het alles … leerbekleedsel, CarPlay en Android Auto, outomatiese ligte en ruitveërs, selfverduisterende truspieëltjie – de lot. Hy’s veilig ook met ŉ vyfster-NCAP-gradering. Wat dié gradering moontlik maak, is blindekolwaarskuwing en agterste kruisverkeerwaarskuwing. Ek bly in ŉ pypsteel en die kruisverkeerwaarskuwing werk puik.
Dié Kona op toets is die 2.0- atmosferiese viersilinderpetrolenjin. Dié enjin gaan gepaard met Hyundai se sesspoed-wringkragomsitter- outomatiese ratkas. Dié enjin bied 110 kW en 180 Nm; 0-100 km/h duik op in ŉ billike 10 sekondes en hy sal aanhou draf tot 194 km/h. Die Kona het ŉ 50 ℓ-brandstoftenk en behoort 7.2 ℓ/ 100 km te handhaaf.
Dit sal ŉ reikafstand van net by die 700 km bied. As mens baie rustig op die oop pad ry, kan die 2.0-Kona so laag soos 6 ℓ/ 100 km bied. Indrukwekkend vir ŉ 2.0-outo.
Op die pad voel die Kona luuks. Die vering is soepel genoeg sonder om hantering te belemmer. Padhouvermoë is in die kol vir ŉ kruismodel. Dit sitplek kan net só stel en die stuurwiel kan vir reik en kantel stel – mens is altyd verseker dat jy heeltemal gemaklik is.
Die Hyundai Kona is ŉ indrukwekkende produk teen ŉ billike prys. Die spesifikasievlak beïndruk en die gehalte is puik. Ek het slegs een kwaal. Die kopligte is vir my dof, veral teenoor die nuwe LED-tipes waarmee van die voertuie nou mee toegerus is.
Hyundai Kona 1.0 TGDI Executive handrat 88 kW/172 Nm 12 sek 181 km/h 6.8 ℓ/100 km R384 900
Hyundai Kona 2.0 Executive outo 110 kW/180 Nm 10 sek 194 km/h 7.2 ℓ/100 km R404 900
Die reeks word gedek deur Hyundai se 5 jaar/150 000 km-voertuigwaarborg en 7 jaar/200 000 km-dryfstelselwaarborg asook ŉ 5 jaar/90 000 km-diensplan. Diensintervalle is elke 15 000 km.
Toyota C-HR 1.2T Plus outo 85 kW/185 Nm 6.4 ℓ/100 km 11.1 sek 185 km/h R357 800
Mitsubishi Eclipse Cross 2.0 CVT 110 kW/198 Nm 7.9 ℓ/100 km 12.1 sek 188 km/h R399 995
Subaru XV 2.0i 115 kW/196 Nm 5.9 ℓ/100 km 10.4 sek 194 km/h R400 900
Nissan Qashqai 1.2T Acenta Plus outo 85 kW/165 Nm 6.2 ℓ/100 km 12.9 sek 173 km/h R418 900
Honda HR-V 105 kW/172 Nm 6.8 ℓ/100 km 10.1 sek 188 km/h R428 300
Tussen dié mededingers kies ek die Subaru XV – dit is die enigste produk wat teen dié prys vierwielaandrywing bied en dus ŉ ander dimensie aan die voertuig bied.
Die brandstof verbruik wat maatskappe altyd voorsien , hmmmm ja nee hehehe. Seker teen afdraande , sonder bagasie , klip harde bande, en wind van agter. Drome.